**פריסה שנתית מומלצת לשנת הלימודים ה'תשפ"א לכתה ח'**

מסמך זה הוא הצעת פריסה כללית, שנועדה לשמש בידי המורה כבסיס לארגון תכנית העבודה השנתית במקצוע בהתאמה לאוכלוסיית הלומדים.
ההצעה שלהלן מתבססת על [טקסטים ומקורות מתוכנית הלימודים לכתה ח'](http://meyda.education.gov.il/files/Mazkirut_Pedagogit/Tarbutisraelmoreshet/Heit_Mekorot_Text.docx) המרוכזים באתר המקצוע.

בעמודת "מה בתוכנית" כללנו טקסטים מתוך תכנית הלימודים וקישורים ליחידות לימוד אינטראקטיביות באתר.

שיבוץ היחידות בשכבת לימוד זו ופריסתן לאורך חודשי השנה מאורגנים לפי השיקולים המרכזיים הללו:

1. התאמה וזיקה ללוח השנה (גם כאשר לא מדובר ביחידות לימוד שעוסקות במישרין במועדי השנה);
2. המבנה הפנימי של חיבור מרכזי מארון הספרים היהודי בשכבות אחדות (כגון פרקי אבות או סידור התפילה).
3. בחלק מהנושאים – גם סדר כרונולוגי של המקורות.
4. היגיון נושאי ופדגוגי: מנושאי רקע ומבוא לכניסה מדורגת לנושאים נקודתיים וספציפיים יותר, וכן: מן הכלל אל הפרט ומן הקל אל הכבד.
5. רציפות של עיסוק בצירי התוכן השונים של התכנית; מידת הרלבנטיות של נושאים שונים לחיי התלמידים והכיתה לאורך השנה.

**חדש**- בפריסה זו צורפו ליחידות לימוד שונות שיעורים מצולמים מתוך "מערכת השידורים הלאומית" כולל המצגות המלוות את השיעורים, לשימושכם בכיתה.

**חומרי למידה נוספים**

**שירה עברית בפתח יום הלימודים** – חומרי עזר ומערכים להוראת שירים ניתן למצוא במדריך למורה לתכנית "[שיר של יום](http://mag.calltext.co.il/magazine/47?article=3)".

**מסע אל ארון הספרים היהודי** – סדרת סרטונים בשיתוף של משרד החינוך עם קרן תל"י – פירוט בסוף הפריסה.

**לוח השנה העברי** – חומרים מומלצים נוספים לחגים ומועדים מתעדכנים בסמוך לחג באתר המקצוע.

הערך המוביל לכיתה ח': "תיקון עולם"

**אודות תכני הלימוד בכתה ח' בשלושה מוקדי תוכן מרכזיים:**

1. ארון הספרים היהודי: מִשנה ויסודות המשפט העברי
פרקי המשנה בשנה זו (יחד עם ספרות משפטית מאוחרת) לקוחים ממסכתות הדנות באחריותו של היחיד כלפי החברה והזולת (בעיקר מסדרי נזיקין וזרעים) יחד עם נושאים העוסקים בעיצוב הזמן היהודי (בעיקר סדר מועד). לימוד מקבצים ורצפים - ולא משניות בודדות המנותקות מהקשרן- יאפשר הבנה מעמיקה יותר של הן של מהלך המחשבה, מאפייני השפה ודרכי הלימוד והשיח המשפטי של התַנאים במשנה, והן של הסוגיות הערכיות והמעשיות שסביבן נבנות קהילה וחברה מתוקנת. הלימוד ייצא מתוך המשנה, סגנונה ולשונה, אך יאיר סוגיות מקבילות וימשיג עקרונות משפטיים הנכונים גם לימינו. משניות נוספות – להלן במוקד של לוח השנה, בזיקה למועדים נוספים.
2. מעגלי חיים וחברה: חברת מופת
בזיקה ישירה לפרקי המשנה העוסקים בחוק ומשפט (הציר האורייני במשנה) יידונו שאלות הנוגעות לבנייתה של חברת המופת ותיקון החברה, באמצעות מקורות נוספים מכל מרחבי היצירה היהודית עד לציונות ולמדינת ישראל בימינו. המטרה היא להעלות לדיון את שאלת יחסיו של היחיד עם החברה, חובותיו וזכויותיו בתוכה, השאיפה לבניית חברת מופת ואחריותו של כל אדם לדמותה ולהנהגתה. יידונו שאלות כגון: סביב אילו ערכים נבנית הקהילה? מהו תפקידו של מנהיג בקהילה? מה אחריותו של כל יחיד לדמותה? דגש מיוחד יושם על שאלות אלו במחשבה הציונית מהרצל ועד בן גוריון, ז'בוטינסקי ומגילת העצמאות, ובשיח הישראלי העכשווי.
3. לוח השנה העברי: סוכות, ט"ו בשבט, שבועות, ט"ו באבארבעה מועדים אלו יילמדו בהרחבה סמוך לזמנם, **בזיקה מובהקת (ערכית ואוריינית)** לשני הצירים הקודמים, וכחלק בלתי נפרד ממהלכם
בכל שכבת לימד יש להעמיק יותר רק בחלק מהמועדים (בהתאם לתכנית הלימודים), וכך להשלים את מחזור השנה באופן ספירלי פעמים אחדות לאורך שנות הלימוד.בנוסף, כמדי שנה, תהיה התייחסות חווייתית לשבת, לראשי חודשים עבריים ולמועדים נוספים בלוח השנה.

61

 **הערה:** כאשר ראש השנה חל בסמוך לפתיחת שנת הלימודים, אנו ממליצים לפתוח את השנה במוקד התוכן : "לוח השנה היהודי-ישראלי" סביב חגי תשרי (ובכיתה ח' – במיוחד סוכות, כאמור), ולדחות את מערכי השיעור על פתיחת השנה לאחר החגים.

| **תקופה בשנה** | **נושאי הלימוד** | **מספר שיעורים**  | **מה בתכנית** | **ערכים, מושגים, הדגשים** | שיעורים מצולמים בתוכנית השידורים הלאומיים |
| --- | --- | --- | --- | --- | --- |
| **אלול**-תשרי | מעגלי חיים וחברה: חברת מופת | 6-8 שיעורים | [**שיעור פתיחה בתרבות יהודית-ישראלית**](https://www.tarbuty.org.il/page/18941/0)**פתיחה לציר לימודי שנתי: מהי חברת מופת?*** בירור המושג בהקשר האוניברסלי ובהקשר היהודי
* כדאי להקביל למושג "דמויות מופת" שנלמד בכיתה ז', ולעמוד על הרצף שבין היחיד(ים) לחברה כולה

[עוד יהיה טוב -חזון אחרית הימים](https://www.tarbuty.org.il/unit/107)(ישעיהו ב' 1-4 י"א 4-8 נ"ח 1-12 מיכה ד') – יחידת הוראה באתר**"תיקון עולם" – הערך המוביל*** הערך של "תיקון" במובן של שיפור ומימוש מיטבי של האדם ושל החברה יעמוד במרכז הלימוד לכל אורך השנה (שהערך המוביל שלה הוא "תיקון עולם"). בירור רעיוני של המושג "תיקון" מוצע להלן בסיום השנה. אפשר כמובן לשלב כבר כאן התייחסות קצרה וכללית כפתיחה למהלך השנה.
* [**"על שלושה דברים העולם עומד**](https://www.tarbuty.org.il/unit/14)**"**, משנה, מסכת אבות, פרק א' משנה ב' – תזכורת ולימוד מחודש של המשנה (מכיתה ד') – דיון בשאלה: מהם שלושת הדברים עליהם עומד העולם לפי התלמידים?, וקישור של המשנה לערך השנתי המוביל בכיתה ח' של "תיקון עולם".
* "משל הפאזל" – מקור קולע להמחשת הקשר בין תיקון היחיד ותיקון העולם (ראו בתוך דפי לימוד מפורטים בתרבות ישראל באתר משרד החינוך: [מ"תיקון אדם" ל"תיקון עולם"; וביתר](http://cms.education.gov.il/NR/rdonlyres/ADF989C1-72A8-4E51-8670-EBC0ABE23CDA/160847/tikon.doc) הרחבה: [מ"תיקון אדם" ל"תיקון עולם"](http://cms.education.gov.il/NR/rdonlyres/930227AC-2049-4361-A1C6-601E4E5906D1/173556/resource_2080427802.doc))
* כמובן, מומלץ מאוד לקשר את מושג התיקון גם לחודש אלול ולימים הנוראים בתשרי, שבמרכזם הרעיון של חשבון נפש ותיקון אישי
 | חברת מופת"עם סגולה" (דברים ז, 6)"אור לגויים" (ישעיהו מב, 6),פרשנויות/משמעויות לימינו:חזון מול אוטופיה פרקי אבותתיקון העולםתיקון האדם"משל הפאזל"חשבון נפש-תשובהתיקון אישי | [קהילה במציאות משתנה - מורה: יונה מאירי](https://pop.education.gov.il/online-learning/vod-broadcasts/realtime-vod-24-5-2020/jewish-israeli-culture-7th-grade-8th-grade-1411/)על משמעות של קהילה כפתיחה לחברת מופת |
| **תשרי**  | לוח השנה היהודי-ישראלי סוכות | 4-6 | **חג הסוכות- זמן של שמחה**[סוכתי הסוכה](https://www.tarbuty.org.il/unit/85) (היחידה כוללת גם הדגמה של השתלשלות הסוכה מן המקרא דרך המדרש ועד למשנה (הציר האורייני השנתי), כהדגמה ליחס שבין התורה שבכתב לתורה שבעל פה – נושא שיחזור עוד בהמשך השנה.) [מסוכת הנדודים אל הבית הלאומי](https://www.tarbuty.org.il/unit/84) – מעבר מהסוכה (סמל נדודים) לישיבת הקבע במדינת ישראל – פרשנות ציונית לסוכות וחיבור לנושא של "חברת מופת" בארץ ישראל.הפסוקים בתורה המדגישים בסוכות את מצוות השמחה: "וְשָׂמַחְתָּ בְּחַגֶּךָ .... וְהָיִיתָ אַךְ שָׂמֵחַ". - [דברים טז, 14-15](https://he.wikisource.org/wiki/%D7%93%D7%91%D7%A8%D7%99%D7%9D_%D7%98%D7%96/%D7%A0%D7%99%D7%A7%D7%95%D7%93)משניות ממסכת סוכה פרקים ד-ה על שמחת החג (בזיקה לציר האורייני של משנה)"**שמחת בית השואבה**" מסכת סוכה ה' משניות א, ג-ד**היחס בין שמחה וחגיגה**-תלמוד בבלי מסכת פסחים, דף קט , עמ' א**האושפיזין** - הסוכה כפתח לדיון על היחס שבין האדם לביתו במובן החברתי (על סוגיית הפליטות)רבי נחמן מברסלב: "מִצְוָה גְּדוֹלָה לִהְיוֹת בְּשִׂמְחָה תָּמִיד ..." (ליקוטי מוהר"ן תניינא, תורה כד) להרחבה נוספת וחווייתית על ערך השמחה בחיינו – ר' ביחידה (לפורים-כיתה ו') במערך למורה: [מהפכה של שמחה](https://www.tarbuty.org.il/unit/20)  | שמחהזיקה לעם ולארץהכנסת אורחיםשלום עולמיתורה שבכתב ותושב"עבית ארעי ובית קבוע, זיקה לעם ולארץ, זיקה לטבע, פשטות, "בית לאומי" |  |
| **חשון** | יצירות ויוצרים בארון הספרים היהודי:משנה ויסודות המשפט העברי: על תיקון החברה | 43-4 | חוק ומשפט במשפט העברי (משנה):**מבואות כלליים:*** **מבוא למשנה ולמסכת נזיקין** סרטון: [חז"ל מנהיגות של חכמה](https://youtu.be/u5w93eDDbBI)
* **דיון עקרוני על חשיבותו של החוק בחיי האדם והחברה**
* [**מוראה של הוי מתפלל בשלומה של מלכות**](https://www.tarbuty.org.il/unit/163) **– אבות, פרק ג, משנה ב (וחיבור לעמיות יהודית) -** יחידת הוראה באתר
* (דיון על היחס שבין דין, פשרה ו "לפנים משורת הדין" מופיע בהמשך בחודש טבת, אך תוכלו להקדימו לכאן.)

**במקורות ויחידות הלימוד בחודשים הבאים מוצגים נושאים נבחרים מן המשפט העברי בעיקר סביב סוגיות משפטיות מתחומי הנזיקין – נזקי גוף ונזקי רכוש, ובהמשך נעבור לתחומי משפט נוספים (כמפורט להלן).**היחס לאדם ונזקי גוף:[החובל בחברו -הוי רב חובל](https://www.tarbuty.org.il/unit/18) - בבא קמא, פרק ח, משניות א-ז -**יחידת הוראה** אינטראקטיבית באתר | משנה, שישה סדרי משנה: זמ"נ נק"ט, תנאיםמוראה של מלכותדיןפשרהיהדות טורקיהאחריות, שאיפה לחיים בחברה מאורגנת, שמירה על חוקיםבין אדם לחברומושגים מתוך המשניותאחריות תיקון עולם", היחס לאחר, כבוד האדם, מניעת אלימות, חוק וסדר חברתי |  |
| **כסלו** | יצירות ויוצרים בארון הספרים היהודיחוק ומשפט | 6-8 | נזקי רכוש ואחריות ברשות הרבים:* "[ארבעה אבות נזיקים](https://www.tarbuty.org.il/unit/41)"- בבא קמא פרק א משניות א-ב  **- יחידת הוראה אינטראקטיבית באתר**
* "[המניח את הכד](https://www.tarbuty.org.il/unit/224)" – בבא קמא, פרק ג, משניות א-ז
 | רשות היחיד, רשות הרביםאחריות היחיד במרחב הציבוריאבות נזיקין בא קמא, ארבעה אבות נזיקים, שור תם, שור מועד, נזק, רשלנות | [אחריות -איריס סבן](https://pop.education.gov.il/online-learning/vod-broadcasts/realtime-vod-4-6-2020/jewish-israeli-culture-8th-grade-2012/)אדם מועד לעולם..." בבא קמא פרק ב'אדם מועד לעולם..." בבא קמא פרק ב' משנה ו'. השיעור עוסק בהעמקת ההבנה של מהי אחריות.כדאי ללמד אותו לפני היחידות בחודשים כסלו-טבת, משניות העוסקות בנזק. |
| **טבת** | מעגלי חיים וחברה: חברת מופת | 8 | **כעת נעבור לתחום המשפטי המכונה כיום – דיני עבודה.**יחסי עובד-מעביד וזכויות עובדים:* "[השוכר את הפועלים" - העסקה הוגנת](https://www.tarbuty.org.il/unit/223) – בבא מציעא, פרק ז, משנה א
* הלנת שכר – פרק ט, משניות יא-יב

משפט וצדק ב"דיני נפשות": **נשלים את ה"טעימה" שלנו מתחום המשפט העברי בהיכרות עם ההליך המשפטי בבית המשפט במשפטים חמורים במיוחד שעונשם לפי התורה הוא מוות (כגון על רצח ועבירות מין), והם מכונים "דיני נפשות" (לעומת "דיני ממונות"):*** [**"כיצד מאיימין את העדים?"**](https://www.tarbuty.org.il/unit/114) **– סנהדרין, פרק ד, משנה ה – יחידה אינטראקטיבית באתר**
* **(שימו לב שהמשכה של המשנה על "בריאת האדם יחידי" יילמד בכיתה ט'.)**
* המקור מעלה לדיון כללי את שאלת היחס שבין ההליך המשפטי לעשיית צדק.
* בהקשר להבחנה בין "משפט" ו"צדק", דברי הרב שלום משאש - "המשפט מוגבל ואילו תפקידו של הדיין לעשות את הצדק אף אם נראה שהוא בניגוד למשפט. וכך מתפרש הפסוק "וּשְׁפַטְתֶּם צֶדֶק" (דברים א,16) - מטרת מעשה הדין אינה משפט (לכשעצמו) אלא צדק".
 | שכר הוגןהלנת שכר תיקון עולם: סדר חברתי וחקיקה (דיני נזיקין, צדקה)חוק ומשפט אחריותו של כל אדם על עצמו ועל אחריםמשפט צדקעדות דיני ממונותדיני נפשות | [צדק צדק תרדוף](https://pop.education.gov.il/online-learning/vod-broadcasts/realtime-vod-26-5-2020/jewish-israeli-culture-8th-grade-0814/)מהו צדק וצק במשפט/ צדק ושוויון, צדק ומוסר. (מתייחס גם [זאב ז'בוטינסקי: חמשת המ"מים](https://www.tarbuty.org.il/unit/112) מופיע בחודש אייר) |
| **שבט** | יצירות ויוצרים בארון הספרים היהודי | 3-4 | **בין משפט ופשרה:**כיחידת מעבר לקראת ההמשך – נעלה כעת את נושא היחס בין מקומן של מערכות המשפט והאכיפה – מצד אחד, ובין חשיבותן של הסכמות ונורמות בחיי החברה (שאינם נתונים לאכיפת החוק) – מצד שני.* ["אל תהיה צודק"- על צדק ופשרה](https://www.tarbuty.org.il/unit/42) ע"פ תלמוד בבלי, מסכת סנהדרין, דף לב' ע"ב -יחידת הוראה באתר
* מקורות נוספים בנושא: בבא מציעא דף פג ע"ב; שם ל ע"ב: "לא חרבה ירושלים אלא על שהעמידו דיניהם על דין תורה ולא עשו לפנים משורת הדין". (המקורותובאים ב**ספר האגדה**, עמ' תקעח אגדות קצט, ר, רא, רג, רד)
 | צדק, שלום, דין, פשרה, אמת, שוויוןצדק צדק תרדוף, מעלות בית חורון, דין, פשרה, "האמת והשלום אהבו" | [אילו דברים שאין להם שיעור](https://pop.education.gov.il/online-learning/vod-broadcasts/realtime-vod-10-6-2020/jewish-israeli-culture-8th-grade-2015/)[מחפשים חברת מופת - שלמה](https://pop.education.gov.il/online-learning/vod-broadcasts/realtime-vod-2-6-2020/jewish-israeli-culture-8th-grade-1640/)בדיקת המושג "חברת מופת" בלימוד חמישהמקורות |
| לוח השנה היהודי-ישראלי**ט"ו בשבט** | 4-5 | קיימות כחלק מ"תיקון עולם": נושא זה שהוא ביסודו חלק חשוב כיום מ"תיקון עולם" (הערך המוביל) יילמד בזיקה לט"ו בשבט.* הרב יונתן זקס: "לרפא עולם שבור: החיים כקריאה לאחריות" – בדבריו יש דיון נרחב על מקומה של הקיימות כחלק מתיקון העולם. את דבריו החשובים בנושא תוכלו לקרא בספר הלימוד "להיות אדם" (לכיתה ט') – בפרק [**"בשבילי נברא העולם?" בין חרות ואחריות**](http://meyda.education.gov.il/files/Mazkirut_Pedagogit/Tarbutisraelmoreshet/Teit_LihyotAdam06_FreedomResponsibility.pdf) – עמ' 215-218.
* **אחריות האדם לעולם ולסביבה:** בראשית ב': "לְעָבְדָהּ וּלְשָׁמְרָהּ" – וראו ההתייחסות לפסוק ולקישורו לנושא הקיימות בקישור הנ"ל לספר "להיות אדם" – עמ' 190-193
* דיון בדוגמאות כגון: בעיות הזיהום, איסוף זבל, מחזור, תרבות הצריכה וכו'.

**טו בשבט כמועד של קיימות ושמירת הטבע:** מומלץ להיעזר ב[גיליון ציד](http://www.files.org.il/BRPortalStorage/a/7/35/56-Eqc7saj845.pdf)"[ה לדרך – לטו בשבט](http://www.files.org.il/BRPortalStorage/a/7/35/56-Eqc7saj845.pdf)* גלגולו של מועד: מ"ראש השנה לפירות האילן" ועד חג לאיכות הסביבה (ראו גם: [הרצאה/סרטון קצר](http://www.tarbut.cet.ac.il/ShowItem.aspx?ItemID=493bd88b-ccc8-45a0-bbfa-12203fafc57b&lang=HEB)ה [של מורדי שטיין -תרבות il](http://www.tarbut.cet.ac.il/ShowItem.aspx?ItemID=493bd88b-ccc8-45a0-bbfa-12203fafc57b&lang=HEB))
* **ביטוי המועד לזיקת** העם **לארץ ולטבע:**
* [כי תבואו אל הארץ](https://www.tarbuty.org.il/unit/111) – **יחידת הוראה באתר**
* [מלידה](https://www.tarbuty.org.il/unit/203) - **יחידת הוראה** אינטראקטיבית באתר: אֵלִיָּהוּ הַנָּבִיא, הפיוט מושר הן בקהילות אשכנז והן בקהילות ספרד בטו בשבט

**האדם והטבע** דרך מקורות ישנים וחדשים, כגון: * "[שירת העשבים"](https://www.galim.org.il/math/unit/%D7%A9%D7%99%D7%A8%D7%AA-%D7%94%D7%A2%D7%A9%D7%91%D7%99%D7%9D?lang=he) / ר' נחמן, נעמי שמר;
* " כי האדם עץ השדה" / נתן זך בעקבות ספר 'דברים' – ראו: [שיר של יום](http://mag.calltext.co.il/magazine/54/pages/77) ;
* "[ברוש](https://tarbut.cet.ac.il/ShowItem.aspx?ItemID=19ac3a46-d6c8-4d3a-a54b-c61bd09f35bc&lang=HEB) "/ אהוד מנור, אריאל זילבר + [דף לימוד](https://midreshet.org.il/pageview.aspx?id=17)
* ועוד.
 | קיימותשמירה על הסביבה"ארבעה ראשי שנים""וכי תבואו אל הארץ ונטעתם כל עץ מאכל"שבעת המינים שנשתבחה בהם ארץ ישראל"תן דעתך שלא תקלקל"ציונות, מסורת וחידוש, יצירה |
| **אדר-ניסן**  | מעגלי חיים וחברה: חברת מופת/משנה ויסודות המשפט העברי: על תיקון החברה | 8 | אנו חוזרים למוקד האורייני של המשנה – אך לא בהיבט של מערכת המשפט, אלא דווקא של נורמות חברתיות מתחום המוסר, והדברים מתקשרים כמובן גם לציר של "חברת מופת" בשנה זו. **צדקה וצדק חברתי:*** מה בין 'צדק' ו'צדקה'? דגש על הקרבה של המילים בעברית (והשוואה לשפות אחרות)
* איך מוצאים את ההבדל שבין לקחת ובין לקבל - [על נתינה וקבלה של צדקה](https://www.tarbuty.org.il/unit/31) – פאה, פרק א, משניות א-ו – יחידת הוראה באתר
* [דברים שאין להם שיעור](https://www.tarbuty.org.il/unit/39) – פאה, פרק א, משנה א –יחידת הוראה באתר
* [משל האצבעות](https://midreshet.org.il/ResourcesView.aspx?id=450)- ר' ישועה שלום, ליקוטי אהרון דרשה יז (ראו בספר "להיות אדם" לכיתה ט' (צוין לעיל), בפרק [**בין חרות ואחריות**](http://meyda.education.gov.il/files/Mazkirut_Pedagogit/Tarbutisraelmoreshet/Teit_LihyotAdam06_FreedomResponsibility.pdf), בעמ' 241 ואילך)
* [משפט האלמנה עם הרוח](https://benyehuda.org/perets/mishpat.html) - מתוך ספרו של י"ל פרץ "מפי העם"
* לנושא זה מוקדשים גם גיליונות "יחסים" אחדים, המוצעים ללימוד בכיתה ט'.

**הערה:** מומלץ לנצל את העיתוי בשנה ולהקשר את הנושאים החברתיים הללו גם למנהגים הקשורים לצדקה בפורים ("מתנות לאביונים") ובפסח ("קמחא דפסחא", ""הא לחמא עניא ... כל דצריך"), וכן ל"מתנות העניים" (במקרא ובמשנה), הקשורות לעונת הקציר שמתחילה בניסן (וכן סביב ספירת העומר וחג השבועות להלן). | תיקון האדם, חסד, צדק וצדקה, יחס לאחרצדקה, תמחוי, לקט שכחה ופאה, זוז, קופה, פרנסת לילה |
| **ניסן** | משנה ויסודות המשפט העברי: על תיקון החברה |  | **תעצומות נפש -** [וילפריד ישראל המלאך מברלין](https://www.tarbuty.org.il/unit/168) (בסמוך ליום השואה) – יחידת הוראה באתרללמד סמוך ליום הזיכרון לשואה ולגבורה | שואההצלההקרבה |
| **אייר** | מעגלי חיים וחברה – חברת מופת | 8 | מדינת ישראל – השאיפה לחברת מופת בהגות היהודית והציונית הנושא יילמד בסמוך למועדים הממלכתיים של אייר, ויאפשר חיבור בין המוקד של "חברת מופת" ובין יום העצמאות.* "פה בארץ חמדת אבות תתגשמנה כל התקוות"
* קטעים של בספרו של הרצל ("מדינת היהודים", קטעי יומן)
* [אלטנוילנד: חזון לארץ ישנה-חדשה](https://www.tarbuty.org.il/unit/108) –יחידת הוראה באתר
* [זאב ז'בוטינסקי: חמשת המ"מים](https://www.tarbuty.org.il/unit/112) –יחידת הוראה באתר
* "[לא אחשה"-](https://www.tarbuty.org.il/unit/178) תיקון עולם במשנתו של ד"ר מרטין לות'ר קינג -יחידת הוראה באתר
* [אני ואתה נשנה את העולם](https://www.tarbuty.org.il/unit/115) – אריק איינשטיין – יחידת הוראה באתר לכיתה א'. ראו גם בשיר של יום
 | נתינהציונותתיקון עולם, חברת מופת, אחריות, דאגה לעני, סוציאליזם, ערבות הדדית, ציונות, אוטופיה |
| **סיוון-תמוז**  | שבועות | 4 | גלגולי חג השבועות מומלץ להיעזר גם [בציד"ה לדרך](http://meyda.education.gov.il/files/Mazkirut_Pedagogit/TarbutIsraelMoreshet/Tzeida_shavuot.pdf)- לחג השבועות חג השבועות כחג הביכורים: [כיצד העלו ביכורים? – מן הימים ההם ועד לזמן הזה](https://www.tarbuty.org.il/unit/28) – **משנה, מסכת ביכורים (עד למנהגי ביכורים בציונות)** **(המקור מן המשנה מאפשר זיקה למוקד האורייני המרכזי בשנה זו.)**[מגילה של חסד](https://www.tarbuty.org.il/unit/148) – (מדרש רות רבה) – היכרות עם סיפור מגילת רות – יחידת לימוד באתראחריות אישית ומעורבות חברתית במגילה: התנהגות גיבורי המגילה, 'מתנות עניים'**חג השבועות כחג מתן תורה**מנהג "תיקון שבועות" – ביטוי של ערך לימוד אך גם כהזדמנות של תיקון חברתי: תיקוני שבועות שונים בארץ, בקהילות ישראל, בזרמים שונים ובתפוצות. (חיבור לערך המוביל של "תיקון עולם".)(אפשר להרחיב גם בהיבטים נוספים של ערך הלימוד, כגון: שינון מול העמקה (וביטוי לכך בהבדלים בין סדר הלימוד הספרדי מול סדר הלימוד האשכנזי בעולם הישיבות המסורתי, וכמובן בגישות חינוכיות בנות זמננו. ועוד.) | מעורבות חברתיתחסדנתינהתיקון | [מגילת רות מגילה של חסד פאני](https://pop.education.gov.il/online-learning/vod-broadcasts/realtime-vod-4-6-2020/jewish-israeli-culture-8th-grade-2012/) |
| **סיוון תמוז** | מעגלי חיים וחברה – חברת מופת | 4 | **בהמשך לרעיון התיקון שעלה כאמור בשבועות, וכסיכום למהלך השנה כולה – מוצע לעסוק בשלב זה ברעיון התיקון באופן כללי, ולחברו לעשיה אישית וחברתית של התלמידים.**רעיון התיקון:* היחס בין תיקון האדם ותיקון העולם.
* ר' נחמן מברסלב –"אם אתה מאמין שאפשר לקלקל, האמן שאפשר לתקן"(ליקוטי מהר"ן חלק ב' קיב)
* ר' ישראל מסלנט והסנדלר ["כל עוד הנר דולק](http://www.zusha.org.il/story/%D7%9B%D7%9C-%D7%A2%D7%95%D7%93-%D7%94%D7%A0%D7%A8-%D7%93%D7%95%D7%9C%D7%A7/) [-](http://www.zusha.org.il/story/%D7%9B%D7%9C-%D7%A2%D7%95%D7%93-%D7%94%D7%A0%D7%A8-%D7%93%D7%95%D7%9C%D7%A7/) [אפשר לתקן"](http://www.zusha.org.il/story/%D7%9B%D7%9C-%D7%A2%D7%95%D7%93-%D7%94%D7%A0%D7%A8-%D7%93%D7%95%D7%9C%D7%A7/)
* נעמי שמר / "סימן שעוד לא הגענו" (השיר מתאים גם בהקשר לט"ו באב להלן)
* [הניצוץ היהודי](https://www.tarbuty.org.il/unit/164) (על אנוסי ספרד) – יחידת הוראה באתר
 | תיקון העולםתיקון האדםאנוסיםיהדות ספרדגירוש ספרד | [בין שבירה לתיקון איילה דקל](https://pop.education.gov.il/online-learning/vod-broadcasts/realtime-vod-7-6-2020/jewish-israeli-culture-7th-grade-9th-grade-1447/) |
| **תמוז** **אב** | לוח השנה היהודי ישראליט"ו באב – חג האהבה | 4 | "המחוללות בכרמים" – סוגיית ההדרה או הכלה באהבה (ר' למשל החיד"א- חכם יוסף חיים דוד אזולאי שירת נשים - ראש דוד, פרשת בשלח, דף נ"ד ע"ב. דפוס אליעזר שלמה, מנטובה איטליה, תקל"ו 1776)[מה זאת אהבה](https://www.tarbuty.org.il/unit/208)- משנה תענית ד,ח :"לא היו ימים טובים לישראל כחמשה-עשר באב וכיום הכיפורים.." יחידת הוראה באתר טעמים למועד : בבלי,תענית דף ל',ע"ב-לא,ע"א (סיפור פילגש בגבעה -שופטים כ"א 17-21)אהבת ר' עקיבא ורחל (בבלי כתובות דף ס"ב,ע"ב)אהבה התלויה ושאינה - תלויה בדבר (משנה, אבות ה,ט) מעשה מחולדה ובור (ספר הערוך ,רש"י) | מעורבות חברתית:ערך החייםאהבהשמחהזיכרוןאחווהגאולה | [אהבה תלויה בדבר ושאינה תלויה בדבר](https://pop.education.gov.il/online-learning/vod-broadcasts/realtime-vod-24-5-2020/jewish-israeli-culture-8th-grade-1109/) |